ผู้ว่า ธปท.คาดผลการดำเนินงานปี 52 ดีขึ้น
ผู้ว่าการ ธปท.เผยผลงานการดูแลค่าเงินบาทรอบปี 52 ออกมาดี ย้ำยังตั้งรับ-ภาวะเงินทุนไหลเข้า เช่นเดิม&nbsp;
25 มี.ค. 2553

ผู้ว่าการ ธปท.เผยผลงานการดูแลค่าเงินบาทรอบปี 52 ออกมาดี ย้ำยังตั้งรับ-ภาวะเงินทุนไหลเข้า เช่นเดิม  
นางธาริษา วัฒนเกส ผู้ว่าการธนาคารแห่งประเทศไทย (ธปท.)เปิดเผยว่า เท่าที่รับฟังการรายงาน ผลการดำเนินของ ธปท.รอบปี 52ที่ผ่าน พบว่ามีการดำเนินงานที่ดีขึ้นจากปี 51 โดยเฉพาะด้านการบริหารอัตราแลกเปลี่ยนค่าเงินบาท ในปีนี้น่าจะมีกำไร  เนื่องจากการบริหารเงินเหรียญสหรัฐ ในช่วงที่ ค่าเงินบาทแข็งค่า มักจะทำให้มีกำไร เมื่อแปลงผลการดำเนินงานออกมาเป็นค่าเงินบาท  สำหรับแนวทางของการบริหารเงินทุนสำรอง แบงค์ชาติยังใช้วิธี แบ่งเงินทุนสำรองระหว่างประเทศเป็นกองๆและลงทุนตามหลักเกณฑ์ โดยไม่ได้ได้มุ่งเรื่องผลกำไรเป็นสำคัญ
" จริงๆในการดูแล ธปท. ไม่ได้มุ่งกำไรขาดทุน แต่เราจะยึดหลักดูแลค่าเงินบาทไม่ให้ผันผวน ไม่ให้เป็นอุปสรรค  ต่อการปรับตัวของผู้ประกอบการ "
นางธาริษา เปิดเผยอีกว่า แนวโน้มเงินทุนไหลเข้าที่เข้ามาในไทยอย่างต่อเนื่อง ธปท. ไม่ได้มีการประเมินว่าจะไหลเข้ามาปริมาณเท่าใด เพราะเป็นเรื่องมีการคาดการลำบาก แต่อย่างไรก็ตามเงินทุนที่ไหลเข้ามาไทยอย่างต่อเนื่อ ธปท.ต้องทำหน้าที่ในการดูแลไม่ให้กระทบต่อการผันผวนของค่าเงินบาทให้ดีที่สุด